CELEX: 32012D0064
Language: bg
Date: 2012-02-02 00:00:00
Title: 2012/64/ЕС: Решение за изпълнение на Комисията от 2 февруари 2012 година относно одобрението на RINA s.p.a (Италиански корабен регистър) като класификационна организация за плавателни съдове по вътрешни водни пътища (нотифицирано под номер C(2012) 402)  текст от значение за ЕИП

4.2.2012   
            
            
               BG
            
            
               Официален вестник на Европейския съюз
            
            
               L 33/6
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 2 февруари 2012 година
   относно одобрението на RINA s.p.a (Италиански корабен регистър) като класификационна организация за плавателни съдове по вътрешни водни пътища
   (нотифицирано под номер C(2012) 402)
   (текст от значение за ЕИП)
   (2012/64/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/87/ЕО на Европейския парламент и на Съвета от 12 декември 2006 година за установяване на техническите изисквания за плавателни съдове по вътрешни водни пътища и за отмяна на Директива 82/714/ЕИО на Съвета (1), и по-специално член 10, параграф 1 и част II от приложение VII към нея,
   след консултации с комитета, създаден съгласно член 7 от Директива 91/672/ЕИО на Съвета от 16 декември 1991 година относно взаимното признаване на национални свидетелства за капитани на речни кораби за превоз на стоки и пътници по вътрешни водни пътища (2),
   като има предвид, че:
   
               (1)
            
            
               С писмо от 22 юли 2008 г. Италия подаде заявление до Комисията за одобряването на RINA s.p.a. (наричан по-нататък „RINA“) като класификационна организация по смисъла на горепосочената директива. Седалището на RINA се намира в Италия.
            
         
               (2)
            
            
               В подаденото заявление Италия представи информацията и документацията, необходими за удостоверяване, че критериите за одобрение са изпълнени.
            
         
               (3)
            
            
               През април 2009 година на съвместната среща на експертите от държавите-членки на Европейския съюз и Централната комисия за корабоплаване по река Рейн (наричана по-нататък „ЦККР“) беше организирано изслушване относно техническите изисквания за плавателни съдове по вътрешни водни пътища, където италианските органи и RINA направиха изложения.
            
         
               (4)
            
            
               Бяха проведени консултации със секретариата на ЦККР, както е посочено в част II, параграф 4 от приложение VII към Директива 2006/87/ЕО.
            
         
               (5)
            
            
               Комисията направи оценка на изпълнението от страна на RINA на критериите по част I от приложение VII към Директива 2006/87/ЕО и стигна до извода, че RINA отговаря на посочените критерии,
            
         ПРИЕ НАСТОЯЩОТО РЕШЕНИЕ:
   Член 1
   RINA се одобрява като класификационна организация съгласно член 10 от Директива 2006/87/ЕО.
   Член 2
   Адресати на настоящото решение са държавите-членки, които имат вътрешни водни пътища, както е посочено в член 1, параграф 1 от Директива 2006/87/ЕО, и Италианският корабен регистър, Via Corsica 12, 16128 Genova, Италия.
   
      Съставено в Брюксел на 2 февруари 2012 година.
      
         
            За Комисията
         
         Siim KALLAS
         
            Заместник-председател
         
      
   
   
      (1)  ОВ L 389, 30.12.2006 г., стр. 1.
   
      (2)  ОВ L 373, 31.12.1991 г., стр. 29.